钦定古今图书集成/明伦汇编/官常典/第090卷 > 安王溶
## 钦定古今图书集成/明伦汇编/官常典/第090卷 > 安王溶

按《唐书穆宗诸子传》，穆宗五子，恭禧皇后生敬宗皇
帝，贞献皇后生文宗皇帝，宣懿皇后生武宗皇帝，馀
二王亡其母之氏位。按本传：“安王溶，初杨贤妃得
宠于文宗，晚稍多疾，妃阴请以王为嗣，密为自安地。
帝与宰相李玨谋，玨谓不可，乃止。”及帝崩，仇士良立
武宗，欲重己功，即擿、溶尝欲以为太子事，杀之。
按《旧唐书》本传：安王溶，穆宗第八子，长庆元年封，太
和八年，授开府仪同三司，检校吏部尚书。开成初，敕
安王、颍王并依百官例，逐月给料钱。武宗即位，或告
文宗崩时，杨嗣复欲立安王为嗣，故王受祸。